ОТЧЕТ-2023г.

ЗА КУЛТУРНИТЕ И ТВОРЧЕСКИ ПРОЯВИ

НА НЧ“ПРОСВЕТА-1906“С. ГОРСКИ ГОРЕН ТРЪМБЕШ

ОБЩИНА ГОРНА ОРЯХОВИЦА

ЗА ПЕРИОДА 01.01-31.12.2023 ГОДИНА

 През 2023 година в изпълнение на Културния календар , утвърден от Дирекция“Култура и Образование“ при Община Горна Оряховица и Читалищното настоятелство на НЧ“Просвета- 1906“ Горски горен Тръмбеш самодейните състави при читалището-Фолклорна група,Група за стари градски песни и Група за художествено слово взеха участие при провеждането на следните тържества, концерти и фестивали:

10 февруари- Участие на народния певец Станимир Иванов от нашето читалище при Галя Асенова в предаването“От българско, по- българско!“ по ТВ“СКАТ“

14февруари- Трифон Зарезан- Обичай и зарязване на лозе, избиране на цар на лозето, празнична програма, организирана от читалището с участието на фолклорната група под надслов“Трифоне, Трифон Зарезан!“

1-ви март- Ден на самодееца:Изработване на мартеници.Читалището организира посрещане на Баба Марта и подаряване мартеници на жителите на селото и в Дома за възрастни хора.

3-ти март- Национален празник на Р.България.Слово за празника и поднасяне на венец и цветя на Опълченеца Петър Комитата.Прожекция на филма“Под игото“в читалището.

8- ми март- „Жена- това звучи гордо!“- рецитал, посветен на празника на жената, кулинарна изложба, организирана от самодейките на читалището.

Великденски празници –НЧ“Просвета- 1906“ организира изложба“Боядисай ми яйце!“ на рисувани яйца и козунаци.

29.04- Участие на Фолклорната група в Празника на Лопуша „ в с. Бряговица.

Трето място за Фолклорната група и за участието и в кулинарната изложба.

Всички самодейки се включиха активно в кулинарната изложба на Празника на Лопуша.

24 май- Ден на българската писменост и култура- Среща с поетесата Светла Богданова, която представи своите стихове, публикувани от „Българския Алманах“ на издателство „Буквите“, с чиито творби тя спечели много награди от различни конкурси.

2,3,4 и 5 юни- Празници на Духовността в Горски горен Тръмбеш.

2 юни- Представяне на постановката „Вампир“ на Драматичен театър при НЧ“Иван Вазов“ от село Първомайци в първият ден от Празниците на Духовност в Горски горен Тръмбеш.

3-ти юни- Празничен концерт“Да се завърнеш в бащината къща!“, организиран от НЧ“Просвета- 1906“ и Сдружение за“ Възраждане на Горски горен Тръмбеш“ със специалното участието на ФА“Сидер Войвода“при НЧ“Напредък“ Горна Оряховица и Танцова формация“ Извора“ от НЧ“Надежда“ с. Балканци за среща с хора, чийто корен е Горски горен Тръмбеш.

4-ти юни- Пети песенен фестивал „Пеем, за да не стареем!“ на Пенсионерските клубове от Община Горна Оряховица

Домакин и организатор бе НЧ“Просвета- 1906“.Във фестивала участваха над 200 участника, които показаха своето творчество и нов репертоар.

5-ти юни- „Свети Дух“- храмов празник на Горски горен Тръмбеш.

Празника бе отбелязан с Празничен водосвет за здраве и берекет и курбан на селото.

Концертна програма изнесе Станимир Иванов, съпровод- Стефан Митев

 2023 година бе богата на награди за читалището от нашият певец Станимир Иванов:

10.06- XXV Фолклорен фестивал“Северняшка китка“ гр. Павликени- 1-во място и Златен медал за индивидуално участие на Станимир Иванов

25.06- XVII Петропавловски събор гр. Лясковец- Станимир Иванов получи специалната награда на ФИЛИП КУТЕВ.

15.07- IX Фолклорен фестивал“Андъка пее и танцува“ с. Кметовци, обл. Габрово- Грамота за отлично представяне на Фолклорната група с художествен ръководител Веселина Кожухарова и корепетитор Стефан Митев.

06.08- Фолклорен фестивал“Царевец“- 1-во място и Златен медал за индивидуално участие на Станимир Иванов.

26.09- Участие на Фолклорната група по случай 1-ви октомври- Деня на музиката и поезията в Община Г. Оряховица.

30.09- Участие на Фолклорната група в Празника на ореха“ град Долна Оряховица, където групата зполучи Бронзов медал в кулинарната изложба.

14.10- Празник на селото- Празничен концерт“Земя за обич!“ с участието на съставите от читалището и самодейни състави от Община Горна Оряховица.

На празника бе прожектиран художествен филм за селото под надслов“Земя за обич!“

24.10- Участие на Фолклорната група при представянето на новата книга на художествения ни ръководител Веселина Кожухарова“До четвърто коляно“ в Арт Галерия“Недялко Каранешев“ Горна Оряховица.

26.10- „Не се разделям с песента!“- филм по БНТ 2, посветен на момчето с огледален глас на Борис Машалов- Станимир Иванов- гордостта на НЧ“Просвета- 1906“ Горски горен Тръмбеш.

01.11- Ден на Народните будители—Представяне на новите романи и стихосбирки на корепетитора ни г-н Стефан Митев в читалището,както и новата им музикална творба“Хоротропковци“ в тандем с г-н Евгени Иванов – кавал.

По случай Деня на Народните Будители НЧ“Просвета- 1906“ , прожектира чрез Мултимедия документалния филм „50 години творчески път „,излъчен по БНТ за известния скулптор Илия Иванов от Търговище, чийто корен е Горски горен Тръмбеш.

21.12- „Коледа дойде, радост донесе!“- Празничен концерт, посветен на Коледните и Новогодишни празници с участието на фолклорната група.

Викторина, баница с късмети и много веселие по случай предстоящите Коледни и Новогодишни празници забавляваха присъстващите.

НЧ“Просвета-1906“ съдейства и работи за превръщането на читалището ни в духовен център , работещ в полза на обществото.

Всички културни мероприятия и духовни прояви се подготвят и презентират пред населението, с цел посрещане потребностите на потребителите както на читалището, така и на библиотеката, за запазване на традициите, обичаите и предаване на идните поколения.